stanford-oval/wikipedia huggingface dataset:
Hannele Niemi

Hannele Niemi (s. 15. joulukuuta 1948 Pori) on Helsingin yliopiston kasvatustieteen professori vuodesta 1998. Hän toimi yliopiston ensimmäisenä vararehtorina vuosina 2003–2009. Vararehtorina hänen vastuulleen kuuluivat opetus ja opintoasiat, kirjastoasiat, laadunvarmistusjärjestelmä ja tasa-arvoasiat. Niemi on aiemmin toiminut professorina myös Oulun, Tampereen ja Turun yliopistojen opettajankoulutuslaitoksissa.
Niemi on vuonna 2010 kutsuttu Bukarestin yliopiston kunniaprofessoriksi. Hänet promovoitiin vuonna 2013 Maanpuolustuskorkeakoulun sotatieteiden kunniatohtoriksi.
Hart Dynasty

David Hart Smith, Natalya ja Tyson Kidd
The Hart Dynasty oli yhdysvaltalainen showpaini World Wrestling Entertainmentin tag team -joukkue, jonka jäsenet olivat Bret Hart, David Hart Smith, Tyson Kidd ja Natalya. David Hart Smith ja Tyson Kidd pitelivät 146 päivän ajan WWE Tag Team -mestaruuksia.
Historia > Florida Championship Wrestling (2007-2009)

Vuonna 2007, World Wrestling Entertainment julisti uuden kehitys territorion, Florida Championship Wrestlingin (FCW). David Hart Smith, Nattie Neidhart, ja TJ Wilson uuteen farmiliigaan. He pian muodostivat tiimin nimeltä Next/New Generation Hart Foundation tai New Hart Foundation ja heihin liittyivät vielä Teddy Hart ja Ted DiBiase Jr. FCW'n debyytti show'ssa 26. kesäkuuta, Smith voitti 21 miehen battle royalin ja hänestä tuli ensimmäinen FCW Southern Heavyweight mestari. Suunnitelma oli tuoda ryhmä WWE'hen päärosteriin, mutta lokakuussa Teddy Hart vapautui sopimuksesta. Lopulta, DiBiase, Neidhart, ja Smith (mestaruuden häviön jälkeen) kutsuttiin päärosteriin, vaikka Smith ja DiBiase lähetettiin RAW'hon ja Neidhart SmackDowniin. Tämä hajotti Next Generation Hart Foundationin. Kun Smith arvottiin SmackDowniin, hän palasi FCW'hen (eikä koskaan debytoinut SmackDownissa) ja muodosti uudestaan tiimin Wilsonin kanssa. Neidhartin (vaihtoi nimensä Natalyaksi) avulla Wilson ja Smith voittivat FCW Florida Tag Team mestaruuden. Mestaruuden häviön jälkeen, tiimi hajosi uudelleen, kun Wilson (vaihtoi nimensä Tyson Kiddiksi) ja Natalya kutsuttiin ECW brändiin.
Painissa

Lopetusliikkeet
Sharpshooter
Lopetusliike tiiminä
Hart Attack
Sisääntulo musiikit
"New Foundation" Jim Johnstonilta
Mestaruudet ja saavutukset

Florida Championship Wrestling
FCW Florida Tag Team Championship (yhdesti) - TJ Wilson ja DH Smith
FCW Southern Heavyweight Championship (kahdesti) - Harry Smith (1), TJ Wilson (1)
Pro Wrestling Illustrated
PWI sijoitti Tyson Kiddin 58/500 parhaaksi painijaksi vuonna 2010
PWI sijoitti David Hart Smithin 69/500 parhaaksi painijaksi vuonna 2010
PWI sijoitti Natalyan 29/50 parhaaksi naispainijaksi vuonna 2010
World Wrestling Entertainment
World Tag Team Championship (yhdesti) - David Hart Smith ja Tyson Kidd
WWE Tag Team Championship (2002 versio) (yhdesti) - David Hart Smith ja Tyson Kidd
WWE Tag Team Championship (yhdesti) - David Hart Smith ja Tyson Kidd
WWE United States Championship (yhdesti) - Bret Hart
Hart Dynasty WWE Tag Team mestareina.
Hart Dynasty WWE Tag Team mestareina syyskuussa 2010
Heittolaji

Heittolajeksi lasketaan yleisurheilussa
keihäänheitto
kiekonheitto
moukarinheitto
kuulantyöntö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heittolaji”, voi hakea sivunnimihaulla, laajalla sivunnimihaulla tai tekstihaulla.
Ha Ji-won

Ha Ji Won
Ha Ji-won (oik. Hae-Rin Jeon; s. 28. helmikuuta 1978, Etelä-Korea) on eteläkorealainen näyttelijä. Hänet tunnetaan muun muassa elokuvista Ditto (2000), Nightmare (2000), Phone (2002), Sex Is Zero (2002), Daddy-Long-Legs (2005) ja Miracle 1 st Street (2007) sekä televisiosarjoista Empress Ki (2013–2014) ja The Time We Were Not in Love (2015).
Aiheesta muualla

Ha Ji-Won Internet Movie Databasessa. (englanniksi)
Halmaherankäpinkäinen

| Halmaherankäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Kaskaskäpinkäiset Edolisoma
Laji::  parvulum
Kaksiosainen nimi
 Edolisoma parvulum  (Salvadori, 1878) 
Synonyymit
 Coracina parvula 
Katso myös
   Halmaherankäpinkäinen Wikispeciesissä   Halmaherankäpinkäinen Commonsissa 
Infobox OKNimi-testi OKIUCN-testi OK: 
Halmaherankäpinkäinen (Edolisoma parvulum) on käpinkäisten heimoon kuuluva varpuslintu.
Levinneisyys

Halmaherankäpinkäistä tavataan Indonesiassa Halmaheran saarella. Lajin ei uskota olevan vaarassa, ja se on luokiteltu elinvoimaiseksi
HMS Egmont (1768)

| HMS Egmont |
| --- | --- |


Aluksen vaiheet
Rakentaja:  Deptfordin telakka
Kölinlasku:  lokakuu 1766
Laskettu vesille:  29. elokuuta 1768
Palveluskäyttöön:  marraskuu 1770
Poistui palveluskäytöstä:  romutettu 1799
Tekniset tiedot
Uppouma:  1 642 76/94 bm
Pituus:  51,36 m (tykkikansi) 42,69 m (köli)
Leveys:  14,31 m
Syväys:  6,02 m
Koneteho:  täystakiloitu purjealus
Miehistöä:  600
Aseistus
Aseistus:  74 tykkiä
HMS Egmont oli Britannian kuninkaallisen laivaston vuonna 1768 vesillelaskettu 74-tykkinen kolmannen luokan linjalaiva.
Valmistus

Sir Thomas Sladen suunnittelema alus tilattiin 6. kesäkuuta 1765 Deptfordin telakalta, jossa sen rakentamisesta vastasi Adam Hayes. Sen köli laskettiin lokakuussa 1766 ja alus laskettiin vesille 29. elokuuta 1768. Se valmistui 16. lokakuuta, jolloin aluksen valmistuskustannukset varustettuna olivat 31 097 puntaa kaksitoista shillinkiä ja yhdeksän pennyä.
Aluksen aseistuksena oli 28 tykkiä kummallakin tykkikannella, joista alemmalla oli 32 naulan ja ylemmällä 18 naulan tykit. Lisäksi puolikannella oli neljätoista ja etukannella neljä 9 naulan tykkiä. Vuosina 1782-1792 aluksella oli tykkikansilla 28 karronadia siten, että alemmalla 68 naulan ja ylemmällä 42 naulan. Lisäksi puoli- ja etukansilla oli yhteensä kaksitoista 24 naulan karronadia.
Palvelus

Alus osallistui 14. helmikuuta 1797 Cabo de São Vicenten taisteluun.
Alus romutettiin Chathamissa vuonna 1799.
Guider Game

| Guider Game |
| --- | --- |

Kehittäjä:  Gamu ry
Julkaisija:  Gamu ry
Jakelija:  Google Play ja App Store
Taiteilija:  Tuuli Hypén ja Ulriikka Lipasti
Ohjelmoija:  Sallamari Rantanen
Pelimoottori:  Unity
Julkaistu:  2019
Lajityyppi:  opetuksellinen videopeli (en)
Pelimuoto:  yksinpeli
Ikäluokitus:  PEGI 3 
Alusta:  Android, IOS ja Microsoft Windows
Hinnoittelutapa:  ilmaispeli
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK   : 
Guider Game on vuonna 2019 julkaistu oppimispeli. Eri teemoihin keskittyvistä minipeleistä koostuva peli opettaa maahanmuuttajia kotoutumaan suomalaiseen yhteiskuntaan. Guider Game on julkaistu mobiilipelinä Androidille ja iOS:lle sekä Windows-laitteille ja on pelattavissa useilla eri kielillä.
Pelaaminen

Guider Game on vuonna 2019 julkaistu oppimispeli, joka kertoo suomalaisesta yhteiskunnasta ja siihen kotoutumisesta. Pelin kohderyhmä ovat 16–29-vuotiaat maahanmuuttajat. Osaa sisällöstä voi käyttää myös yläaste- ja lukioikäisten kantasuomalaisten opettamisessa. Suomalaisille nuorille on pelistä oma versionsa. Peliä voi pelata koulussa esimerkiksi yhteiskuntaopin, äidinkielen, vieraan kielen tai opo-tunneilla. Peliä voi pelata yksin tai opettajan johdolla luokassa.
Pelissä on seitsemän teemaa, joita käsitellään kutakin usean minipelin kautta. Teemat ovat asuminen, terveys, työ, kulttuuri, oppiminen, raha ja yhteiskunta. Yhteensä pelissä on 21 minipeliä, kolme peliä kustakin teemasta. Guider Gamessa ohjataan nimetöntä nais- tai mieshahmoa pelaajan valinnan mukaan. Peli alkaa kotoa, jossa ensimmäinen tehtävä on valita vuodenaikaan sopivat ulkovaatteet ja kierrättää jätteet oikein. Tehtävät vaikeutuvat ja konkreettisiin pulmiin liittyvät pelit vaihtuvat abstraktimpiin yhteiskunnallisiin kysymyksiin, kuten talous, ura ja työnhaku. Myös minipelien pelimekaniikat vaihtelevat. Pelin kuvatarinat opettavat suomalaista tapakulttuuria ja opettavat esimerkiksi, miksi naapuri ei aina tervehdi tai miksi bussissa ei istuta tuntemattomien viereen.
Peliä voi pelata suomeksi, englanniksi, arabiaksi, dariksi, kurdiksi ja somaliksi. Vaikka peliä voi käyttää myös suomi toisena kielenä -opetukseen, varsinainen kielenopetuspeli se ei kuitenkaan ole, vaan fokuksena on suomalaisen yhteiskunnan toiminta. Peli soveltuu sarjakuvamaisen visualisuutensa ansiosta myös luku- ja kirjoitustaidottomille ja sitä voi pelata myös selkosuomeksi.
Kehitys

Pelin on tuottanut Gamu ry ja sitä on tehty yhteistyössä Turun ammattikorkeakoulun kanssa. Ammattikorkeakoulun opiskelijat ovat toimineet koodaajina. Pääohjelmoijana on ollut ammattikorkeakoulun ICT-projektitoimiston theFIRMAN Sallamari Rantanen. Osa pelin kieliversioista – arabia, dari ja kurdi – on Diakonia-ammattikorkeakoulun asioimistulkkauksen opiskelijoiden tekemiä. Opiskelijat ovat julkaisseet pelistä myös lopputöitä. Suunnittelu, käsikirjoitus ja grafiikka ovat Maria Haapasalon, sarjakuvataiteilija Tuuli Hypénin ja graafikko Ulriikka Lipastin käsialaa. Kerrontaan on haettu innoitusta muun muassa Finnish Nightmares -sarjakuvista.
Monikielisyyden toteuttaminen oli ohjelmointivaiheen viimeinen haaste ja vaati Unity-pohjaiselta peliltä lisäosien käyttämistä. Tehtävään valittu Polyglot-lisäosa ei kuitenkaan ollut riittävä, sillä arabialaiset kirjaimet eivät yhdistyneet oikein. Toinen lisäosa ratkaisi ongelman arabian, mutta ei darin ja kurdin osalta. Nämä kielet käyttävät arabialaisten aakkosten lisäksi omia erikoismerkkejään, joiden Unicode-koodit piti sisällyttää lisäosaan.
Pelin suunnittelussa on käytetty maahanmuuttajanuorten haastatteluita. Sosiaali- ja terveysministeriö myönsi pelin tekemiseen rahoitusta kolmeksi vuodeksi STEA-avustuksena. Tekijöiden mukaan kotoutumiseen keskittyviä oppimispelejä ei juuri ole aiemmin tehty Suomessa tai maailmalla.
Julkaisu

Guider Game julkaistiin 6.9.2019. Peli on saatavina ilmaisena mobiilipelinä Androidille ja iOS:lle (iPhone, iPad ja iPod Touch). Lisäksi peli on saatavilla myös Windows-koneille. Pelin kantasuomalaisille nuorille tarkoitettu versio on nimeltään Guider Game Finland ja opettajan versio Guider Game Teacher Version. Peliin on olemassa myös opettajan opas.
Vastaanotto

Guider Game oli ehdolla Suomen Pakolaisavun Vuoden kotoutumisteko -palkinnon saajaksi kolmen parhaan joukossa vuonna 2018, muttei yltänyt palkintosijoille. Palkinnon voitti Startup Refugees. Vuonna 2019 Guider Game oli ehdolla Finnish Game Awardsin parhaaksi turkulaiseksi hyötypeliksi. Voiton vei Sanalanka-puheterapiapeli. Asumisen tukemista edistävä Y-Säätiö on kiitellyt peliä erityisesti sen asumis- ja työelämäteemojen vuoksi. Guider Game löytyy Suomen pelimuseon kokoelmista.
Aiheesta muualla

Guider Game Gamu ry:n sivuilla
Esittelyvideo, Suomen pelimuseo, YouTubessa
Miksi bussissa ei istuta tuntemattomien viereen? Guider Game käyttää sarjakuvallista kerrontaa.
Heittokoukku

Heittokoukku
Heittokoukku on köysi, jonka päähän on kiinnitetty ankkurin tyylinen neli- tai kolmikourainen koukku. Koukku voidaan heittää johonkin, jolloin se jää hyvin kiinni, jonka jälkeen köyttä pitkin voidaan kiivetä. Heittokoukkuja käyttävät yleensä armeijan erikoisjoukot. Niiden käyttämät koukut toimivat usein moottorilaukaisulla.
Hamiltonin piirikunta (Ohio)

Hamiltonin piirikunta on piirikunta Ohiossa, Yhdysvalloissa, joka on nimetty Alexander Hamiltonin mukaan. Sen hallintokeskus ja suurin kaupunki on Cincinnati, jonka väkiluku on 332 458.
Maantiede

Hamiltonin naapuripiirikuntia ovat Butler pohjoisessa, Warren koillisessa, Clermont idässä ja Kentuckyn puolella Boonen, Kentonin ja Campbellin piirikunnat sekä Dearborn Indianassa.
Väestö

Piirikunnassa oli vuoden 2010 väestönlaskennassa 802 374 ihmistä. Etniset ryhmät jakautuvat valkoisiin, joita on 69,7%, mustiin (25,8%), alkuperäisamerikkalaisiin (0,3%) ja aasialaisiin (2,1%).
Kotitalouden mediaanitulo on 49 218 ja köyhyysrajan alapuolella oli 15,9% väestöstä vuosina 2007–2011.
Aiheesta muualla

Kuvia tai muita tiedostoja aiheesta Hamiltonin piirikunta (Ohio) Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Heittovipujarru

Heittovipujarru on etupäässä kapearaiteisissa vetureissa käytetty jarrutyyppi.
Heittovipujarru Fiskarsin muistomerkkiveturissa
Heittovipujarrun muodostaa veturin hyttiin, yleensä takaseinälle, sijoitettu vipu jonka kahvaan liittyy noin kymmenen kilon paino. Tästä vivusta kulkee erikseen oma tankoyhteys veturin jarrukoneistoon.
Jarrua käytettäessä se käännetään vapaa-asennosta rauhallisesti kohti kiinni-asentoa jarrutustarpeen mukaan.  Paino antaa jarrutustehoa ja varmistaa että jarru pysyy ääriasennoissaan eli joko täysin auki tai täysin kiinni.
Jarrutyyppi vaatii käyttäjänsä täyden huomion ja siksi se syrjäytyikin käyttöjarruna varsin varhain höyryjarrun tieltä.  Seisontajarruna se kuitenkin säilytti paikkansa.
Jarrutyyppiä on mm. Äänekoski-Suolahden rautatien höyrysäiliöveturi ÄSR3:ssa sekä Fiskarsin muistomerkkiveturissa.
Lou Williams

| Lou Williams |
| --- | --- |
 Williams vuonna 2010.
Henkilötiedot
Koko nimi:  Louis Tyrone ”Lou” Williams
Syntynyt: 27. lokakuuta 1986 (ikä 37) Memphis, Tennessee, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pelintekijä
Pituus:  185 cm
Paino:  79 kg
Nyk. joukkue:  Atlanta Hawks
Sarja:  NBA
NBA-varaus:  45. varaus 2005 (Philadelphia 76ers)
Pelaajaura
Seurajoukkueet
2005–2012 2006 2012–2014 2014–2015 2015–2017 2017 2017–2021 2021-:  Philadelphia 76ers → Fort Worth Flyers Atlanta Hawks Toronto Raptors Los Angeles Lakers Houston Rockets Los Angeles Clippers Atlanta Hawks
Louis Tyrone ”Lou” Williams (s. 27. lokakuuta 1986 Memphis, Tennessee) on yhdysvaltalainen koripalloilija, pelipaikaltaan heittävä takamies tai pelintekijä. Vuodesta 2005 lähtien NBA:ssa, pisimpään Philadelphia 76ersissä, pelannut Williams on valittu sarjan vuoden kuudenneksi pelaajaksi vuosina 2015, 2018 sekä 2019.
Pelaajaura

Williams päätti asettua ehdolle NBA:n varaustilaisuuteen high schoolinsa päätyttyä, eli hän ei koskaan pelannut yliopistokoripalloa. Philadelphia 76ers varasi Williamsin NBA:han 45. vuorolla kesän 2005 varaustilaisuudessa. Hän pelasi 76ersissä seitsemän kautta ja sen jälkeen useassa muussa NBA-joukkueessa. Williams valittiin NBA:n vuoden kuudenneksi pelaajaksi Toronto Raptorsin pelaajana vuonna 2015 ja Los Angeles Clippersin pelaajana vuosina 2018 ja 2019.
Aiheesta muualla

Kuvia tai muita tiedostoja aiheesta Lou Williams Wikimedia Commonsissa
Profiili NBA (englanniksi)
Fodil Hadjadj

| Henkilötiedot |
| --- | --- | --- |
Koko nimi: Fodil Rahmi Hadjadj
Syntymäaika: 18. huhtikuuta 1983 (ikä 41)
Syntymäpaikka: Alger, Algeria
Pelipaikka: keskikenttäpelaaja
Pituus: 180 senttimetriä
Seura
Seura:  MC Alger
Pelinumero: 10
Junioriseurat
1993–1999 1999–2003:  MC Alger  Nantes
Seurat
| Vuodet | Seura | O (M) |
| 2003–2005 2005 2005– |  Nantes  Nantes B  MC Alger | 23 (1) 8 (0) 82 (0) |
Maajoukkue
| 2003–2007 |  Algeria | 10 (0) |
 Seurajoukkueuran tilastot kattavat vain kansalliset sarjat.
Fodil Rahmi Hadjadj (arab. فضيل حجاج رحمي‎, s. 18. huhtikuuta 1983 Alger) on algerialainen jalkapalloilija. Keskikentällä pelaava Hadjadj edustaa Algerian pääsarjassa MC Algeria.
Ura

Hadjadj aloitti jalkapalloilun kotimaassaan MC Algerin junioreissa 10-vuotiaana ja siirtyi myöhemmin 16-vuotiaana Ranskaan Nantesin junioreihin.
Ammattilaisuransa Hadjadj aloitti 20-vuotiaana tehdessään sopimuksen Nantesin edustusjoukkueen kanssa vuonna 2003. Hän pelasi joukkueessa kaksi kautta, kunnes siirtyi takaisin Algeriaan ja kasvattaja seuraansa MC Algeriin vuonna 2005. Joukkueen riveissä Hadjadj saavutti heti ensimmäisillä kausilla menestystä MC Algerin voitettua muun muassa Algerian cupin kahdesti peräkkäin.
Ura > Maajoukkueura

Hadjadj pelasi Algerian maajoukkueessa vuosina 2003–2007. Tuona aikana hän pelasi yhteensä kymmenen maaottelua ja oli mukana vuoden 2004 Afrikan-mestaruuskisoissa. Ensimmäisen maaottelunsa Benhamou pelasi 4. syyskuuta 2003 Qataria vastaan.
Saavutukset

Algerian cup: 2006, 2007
Algerian Super Cup: 2006, 2007
Algerian-mestaruus: 2010
Aiheesta muualla

National Football Teams (englanniksi)
Algerian joukkue – Jalkapallon AM-kilpailut 2004
1 Mezair |
2 Ouadah |
3 Haddou |
4 Beloufa |
5 Aribi |
6 Mansouri |
7 Cherrad |
8 Kraouche |
9 Akrour |
10 Belmadi |
11 Boutabout |
12 Gaouaoui |
13 Zafur |
14 Fellahi |
15 Ziani |
16 Benhamou |
17 Zaoui |
18 Raho |
19 Mamouni |
20 Hadjadj |
21 Yahia |
22 Achiou |
Valmentaja Saadane
Helen Jahren

Helen Jahren (s. 1959) on ruotsalainen oboisti. Hän on esiintynyt solistina Euroopassa, Yhdysvalloissa, Etelä-Amerikassa ja Kaukoidässä. Hän on muun muassa levyttänyt Wolfgang Amadeus Mozartin, Johann Sebastian Bachin ja Alfred Schnittken konserttoja sekä Benjamin Brittenin, Arnold Schönbergin ja muiden kamarimusiikkia. Viitisenkymmentä säveltäjää on luonut uutta musiikkia Jahrenia varten. Jahren pitää mestarikursseja eri puolilla maailmaa ja opettaa oboensoittoa Tanskassa. Hänestä tehtiin vuonna 1998 Ruotsin kuninkaallisen musiikkiakatemian kunniajäsen.
Jahren opiskeli Heinz Holligerin johdolla. Hän on tehnyt yhteistyötä Olli Mustosen, Marc-André Hamelinin, Sharon Bezalyn ja lukuisien muiden muusikoiden kanssa. Hän kantaesitti vuonna 1999 Poul Rudersin konserton.
Aiheesta muualla

AllMusic.com: Helen Jahren (englanniksi)
Linux Standard Base

Linux Standard Base
Linux Standard Base eli LSB on Linux-käyttöjärjestelmälle kehitetty standardi ja sertifikointi järjestelmän ohjelmistoista ja asetuksista. 
LSB:n tarkoitus on varmistaa, että Linux-käyttöjärjestelmä ei pirstaloidu eri käyttöjärjestelmiksi kuten tapahtui Unix-käyttöjärjestelmälle. LSB pyrkii myös pitämään ohjelmistokehityksen yksinkertaisena.
LSB:stä on julkaistu ISO-standardi ISO/IEC 23360-1:2006, josta on päivitetty versio ISO/IEC 23360-1-1:2021. Standardin on kehittänyt Linux Foundation.
Käyttöjärjestelmän suosion määrää sen päällä toimivien ohjelmistojen saatavuus sekä toiminnot. Yksittäiset ohjelmoijat sekä suljetun lähdekoodin ohjelmistoja kehittävät yritykset joutuvat ongelmiin Linux-käyttöjärjestelmän useiden jakelupakettien kanssa. Eri jakelupaketit sisällyttävät eri versioita kirjastoista ja tallentavat asetustiedostot eri hakemistoihin. Tämä on aikoinaan pakottanut ohjelmistokehittäjät kohdistamaan ohjelmiston jakamisen sekä myymisen vain valituille jakelupaketeille ja on asettanut eri jakelupakettien käyttäjät eriarvoiseen asemaan, kun ohjelmistokehityksen tavoitteet on jouduttu rajaamaan tiettyihin jakelupaketteihin kehitys- sekä ylläpitokustannuksien alhaisena pitämiseksi.
LSB-standardin tarkoituksena on poistaa nämä rajoitukset ja varmistaa, että Linux-käyttöjärjestelmä ei pirstaloidu useaksi eri käyttöjärjestelmäksi, vaan säilyttää käytettävyyden sen eri jakelupakettien kesken sekä ohjelmistojen helpon asennuksen ja jakamisen. Ohjelmistot on LSB-standardin myötä mahdollista paketoida vain kerran.
Mitä LSB määrittelee?

Linux Standard Base määrittää yleiset ohjelmistojen paketointi- sekä asennussäännöt. Samoin se määrittää yleiset ohjelmistokirjastot ja niiden valinnat. LSB määrittelee myös järjestelmän asetustiedostot, tiedostojen sijainnit, järjestelmän komennot sekä ohjelmistojen ABI (Application Binary Interface) -rajapinnat järjestelmälle (sekä sovellus- että järjestelmätasoille).
Linuxissa käytettyjen nimien ja numeroiden luettelo (Linux Assigned Names And Numbers Authority, LANANA) on myös siirretty osaksi LSB:tä. LANANA perustettiin IANA:n kaltaisena nimien ja numeroiden rekisterinä.
LSB 4.1 versio poisti standardista Javan, joka oli kokeiluluontoisessa versiossa 4.0 mukana. Lisensointiongelmat tekivät mahdottomaksi Javan lisäämisen. LSB 4.1:ssä mukaan otettuja ovat ALSA, NSS ja työpöytätyökalut xdg-utils. GTK+, Cairo ja CUPS-kirjastot on päivitetty.
LSB 5.0 versio rikkoi täyden taaksepäin yhteensopivuuden poistamalla Qt:n version 3 standardista. 5.0-version myötä LSB on modularisoitu ja järjestelmä voi toimittaa vain tarvittavan osan viidestä moduulista:
LSB Core
LSB Desktop
LSB Languages
LSB Imaging
LSB Trial Use
Standardit

LSB-standardi sisältää muita standardeja kuten POSIX, mutta se ei määrittele Unixia ja Unixin kaltaisia käyttöjärjestelmiä. Se määrittelee sovelluksien binäärirajapinnat (ABI) ajoympäristölle.
Pääasialliset LSB:n sisältämät standardit ovat:
Single UNIX Specification (SUS)
Standard C++ ABI
System V ABI
Muita hyödynnettäviä standardeja ovat:
Pluggable Authentication Modules (PAM)
X11
Työpöytäympäristöjen standardit (mm. X/Open Portability Guide, XPG)
Filesystem Hierarchy Standard
RPM-pakettitiedostomuoto
Toteutukset

LSB määrittelee rakenteet yksittäisten kirjastojen rajapintojen saatavuudelle ja yksilöi tiedostorakenteet jokaiselle rajapinnalle. Nämä komponentit sisältävät muun muassa jaetut kirjastot ohjelmoijille (mukaan lukien C++), tiedostojärjestelmän rakenteen (määritellen mistä löytyvät mitkäkin tiedostot), julkisten rajapintojen toimintatavat, ohjelmistojen paketoinnin tiedot sekä ohjelmiston toiminnan esi- ja jälkiasennuksessa.
Yhteensopivuus

LSB-standardi takaa versiosta LSB 3.0 alkaen taaksepäinyhteensopivuuden binääritasolla (ABI). Toisin sanoen ohjelmisto, joka on tehty LSB X.Y (X.Y >=3.0) -versiolle toimii Linux-käyttöjärjestelmän jakelupaketissa, joka on sertifioitu tai yhteensopiva vastaavan LSB-version tai uudemman kanssa. Tämä tarkoittaa, että LSB 3.0 versiolle tehty ohjelmisto toimii myös LSB 3.1, 3.2, 3.3 sekä 4.0 version kanssa yhteensopivan tai sertifioidun jakelupaketin kanssa.
Taatakseen yhteensopivuuden taaksepäin LSB-standardin kehityspolitiikan mukaisesti rajapintoja ei poisteta standardista, vaan ainoastaan lisätään. Kuitenkin LSB-standardista poistetaan rajapintoja tietyn säännön mukaisesti tarvittaessa. Kun rajapinta on ollut viimeisissä kolmessa suuressa versiossa (LSB X.Y missä suuri versio on X:n muutos) tai noin kuuden vuoden välein. Aikaisemmissa LSB-standardin versioissa 1.x ja 2.x taattiin binääriyhteensopivuus vain suurten versioiden aikana. Vasta 3.x version myötä on taattu yhteensopivuus myös niiden välillä.